മോദി ഇറ്റലിയില്, ഇന്നു മാര്പാപ്പയെ കാണും റോം: ജി 20 ഉച്ചകോടിയില് പങ്കെടുക്കാന് ഇറ്റലിയിലെത്തിയ പ്രധാനമന്ത്രി നരേന്ദ്ര മോദി യൂറോപ്യന് യൂണിയന് നേതാക്കളുമായി ചര്ച്ചകള് നടത്തി. ഇന്ത്യ യൂറോപ്യന് യൂണിയന് സൗഹൃദം വികസിപ്പിക്കുന്നതു സംബന്ധിച്ചായിരുന്നു ചര്ച്ചകള്. രാഷ്ട്രീയ സുരക്ഷാ ബന്ധങ്ങള്, വാണിജ്യം, സാംസ്കാരികം, പരിസ്ഥിതി തുടങ്ങിയ വിഷയങ്ങളില് ചര്ച്ച നടന്നതായി ബന്ധപ്പെട്ട വൃത്തങ്ങള്. ഇന്നു രാവിലെ പ്രാദേശിക സമയം 8.30ന് ഇന്ത്യന് സമയം ഉച്ചയ്ക്ക് പന്ത്രണ്ടോടെ വത്തിക്കാന് സിറ്റിയില് ഫ്രാന്സിസ് മാര്പാപ്പയുമായി മോദി കൂടിക്കാഴ്ച നടത്തുന്നുണ്ട്. ഏറെ പ്രധാനമാണ് ഈ കൂടിക്കാഴ്ചയെന്ന് വിദേശകാര്യ സെക്രട്ടറി ഹര്ഷ് വര്ധന് ശൃംഗ്ല പറഞ്ഞു. 2014ല് അധികാരമേറ്റ ശേഷം ഇതാദ്യമായാണ് ഇന്ത്യന് പ്രധാനമന്ത്രി മാര്പാപ്പയെ കാണുന്നത്. പാപ്പയുടെ ഇന്ത്യാ സന്ദര്ശനത്തിന് ഇതു വഴിയൊരുക്കുമെന്നു കരുതുന്നവരുണ്ട്. തൊണ്ണൂറുകളുടെ അവസാനം ജോണ് പോള് രണ്ടാമനാണ് അവസാനമായി ഇന്ത്യ സന്ദര്ശിച്ച മാര്പാപ്പ. അന്നത്തെ പ്രധാനമന്ത്രി വാജ്പേയിയെ അദ്ദേഹം സന്ദര്ശിച്ചിരുന്നു. രണ്ടായിരത്തില് വാജ്പേയി വത്തിക്കാനില് മാര്പാപ്പയെയും സന്ദര്ശിച്ചിരുന്നു. യൂറോപ്യന് കൗണ്സില് പ്രസിഡന്റ് ചാള്സ് മൈക്കല്, യൂറോപ്യന് കമ്മിഷന് പ്രസിഡന്റ് ഉര്സുല വോണ് ഡെര് ലിയോണ് തുടങ്ങിയ നേതാക്കളുമായാണ് ഇന്നലെ മോദി ചര്ച്ച നടത്തിയത്. കൊവിഡ് മഹാമാരിയുടെ പശ്ചാത്തലത്തില് ആഗോള ആരോഗ്യ മേഖലയും ചര്ച്ചയില് വിഷയമായി. അഫ്ഗാനിസ്ഥാന്, ഇന്തോ പസഫിക് വിഷയങ്ങളും ഉയര്ന്നുവന്നു. റോമിലെ മഹാത്മാഗാന്ധി പ്രതിമയില് പൂക്കള് അര്പ്പിച്ച മോദി ആഗോള സമൂഹത്തിനു ഗാന്ധിജിയുടെ സേവനങ്ങളും അനുസ്മരിച്ചു.